
KLASA: 604-02/26-02/1
URBROJ: 2198-6-2-26-2
Poličnik, 12. listopada 2026. godine


Općinski načelnik temeljem članka 4. Pravilnika uvjetima, kriterijima i postupku dodjele stipendija redovitim učenicima srednjih škola koji se školuju za deficitarna zanimanja i studentima s područja Općine Poličnik („Službeni glasnik Općine Poličnik'' br. 17/25 i 14/26) i Zaključka, KLASA: 604-02/26-02/1, URBROJ: 2198-6-2-26-1, od 12. listopada 2026. godine, raspisuje


JAVNI NATJEČAJ
za dodjelu stipendija redovitim studentima s područja Općine Poličnik
u akademskoj god. 2026./27.



1. Pravo natječaja za dobivanje stipendije imaju: 

- studenti s prebivalištem na području Općine Poličnik najmanje jednu (1) godinu,
- ako upisuju preddiplomski studij ili diplomski stručni studij i nisu stariji od 25 godina, odnosno 27 godina, ako upisuju diplomski studij, 
- ako su studenti prve godine studija (koji su je po prvi puta upisali) da imaju prosjek ocjena za sve razrede srednje škole najmanje 3,50, 
- ako su studenti ostalih godina studija - da u prethodnoj godini studija imaju prosjek ocjena najmanje 2,50.

Stipendije se ne isplaćuju studentima koji ponavljaju godinu školovanja odnosno studija.


2. Za akademsku godinu 2026./27. visina stipendije studentima iznosit će 200,00 eura mjesečno.        
          


3. Kriteriji za dodjelu financijske pomoći:
    Kriteriji na temelju kojih se vrši odabir kandidata za dodjelu stipendija:

· opći uspjeh u svim razredima srednje škole (za studente prve godine) 
· opći uspjeh u prethodnom školovanju za studente viših godina (ocjene svih položenih ispita)


4. Zahtjevu za dodjelu stipendije studentima prilaže se: 
1. Preslika domovnice ili osobne iskaznice, 
2. Potvrda visokog učilišta o statusu redovitog studenta na visokom učilištu, 
3. Za studente prve godine studija, preslike svjedodžbe svih razreda srednje škole, 
4. Za studente ostalih godina studija (koji nisu prva godina studija), ovjereni prijepis ocjena prethodne godine studija,  
5. Izjava podnositelja zahtjeva da ne prima stipendiju ili novčanu pomoć po drugoj osnovi (na posebnom obrascu Upravnog odjela). 

5. Rok za podnošenje zamolbi je do 30.10. 2026. godine.

Prijave se podnose elektroničkim putem korištenjem sustava SOM natječaji, kojemu se pristupa preko službene mrežne stranice Općine Poličnik www.opcina-policnik.hr.
Pitanja vezana uz tehničke upute korištenja e-sustava za podnošenje prijava mogu se dostaviti e-poštom: podrska@som-system.com.

Prijave dostavljene izvan roka i bez potrebne dokumentacije neće se razmatrati.

6. Rezultati natječaja biti će objavljeni na web stranici u roku od 15 dana.


                                           
                                           Općinski načelnik

                                                                                            Davor Lončar

